Държавен вестник, бр. 19, 2015 г., стр. 31

БРОЙ  19	
Д Ъ Р Ж А В Е Н  В Е С Т Н И К 	
СТР.  31  
2. заличава със заповед регистрацията на 
лицето в официалния регистър за фитосани-
тарен контрол.
Раздел II
Растителен паспорт 
Чл. 37. (1) Растителният паспорт се издава 
от инспекторите по растителна защита в една 
от следните форми:
1. официален етикет;
2. официален опростен етикет, придружен 
от документ, който обикновено има търговски 
характер.
(2) Върху официалния етикет има следните 
означения:
1. ЕС РАСТИТЕЛЕН ПАСПОРТ/EU PLANT 
PASSPORT;
2. БЪЛГАРИЯ/BG;
3. БАБХ/BFSA;
4. регистрационен номер;
5. номер на серия или на отделна партида;
6. ботаническо наименование;
7. количество;
8. отличителен белег „ЗЗ/ZP“ (защитена 
зона), както и името или кода на зоните, за 
които продуктът е разрешен – при необхо-
димост;
9. отличителен белег „ЗП/RP“ (заменен 
паспорт) в случай на смяна на растителния 
паспорт, както и код на производителя или на 
първоначално регистрирания вносител – при 
необходимост;
10. името на държавата на произход или 
на държавата износител – при необходимост 
за продукти от внос.
(3) Когато растителният паспорт е пред-
ставен като опростен етикет и придружаващ 
го документ:
1. върху етикета се посочват най-малко 
данните по ал. 2, т. 1 – 5;
2. върху придружителния документ се по-
сочват всички данни по ал. 2;
3. върху придружителния документ могат 
да бъдат отразени и други данни, свързани с 
целите на етикетирането, които трябва да бъдат 
посочени отделно от информацията по ал. 2.
(4) Данните се попълват на един от офици-
алните езици на Европейския съюз с печатни 
ръкописни букви или машинописно, като бо-
таническите наименования на растенията се 
изписват на латински език. Растителен паспорт 
със задрасквания, поправки или изтривания, 
които не са официално заверени, е невалиден. 
(5) Растителният паспорт не може да се 
използва повторно. 
Чл. 38. (1) Растителен паспорт, валиден 
за защитени зони, се издава за растения, 
растителни продукти или други обекти, кои­
то отговарят на специалните изисквания за 
защитената зона, посочени в приложение 
№ 4, част Б.
(2) Забранено е въвеждането и движението 
в защитена зона на растенията, растителните 
продукти и други обекти, изброени в приложе-
ние № 5, част А, глава II, и семена, посочени 
в чл. 44, ал. 3, т. 2, без растителен паспорт, 
валиден за тази зона. Транспортирането им 
през защитената зона се извършва при усло-
вията на чл. 59.
Чл. 39. Ако при фитосанитарния контрол 
на растенията, растителните продукти и дру-
гите обекти се установи, че не съществува 
опасност от заразяване на защитените зони 
с вредители, върху издадения растителен пас-
порт се поставя отличителен белег „ЗЗ/ZP“, 
както и името и кодът на зоните, за които 
тези растения, растителни продукти и други 
обекти са разрешени.
Чл. 40. (1) Когато растенията и расти-
телните продукти, придружени с растите-
лен паспорт, са разделени на партиди или 
са комбинирани от няколко партиди, или 
пък имат променен фитосанитарен статут, 
в зависимост от тяхното предназначение се 
издава нов растителен паспорт. Върху новия 
растителен паспорт се поставя отличителен 
белег „ЗП/RP“. 
(2) Замяна на издаден растителен паспорт 
може да се заяви само от притежателя на 
растителния паспорт. Замяна се извършва 
при условията и по реда за издаване на рас-
тителен паспорт.
(3) В заменения растителен паспорт се 
вписват данните на лицето, което получава 
растенията и растителните продукти.  
Чл. 41. Издадените растителни паспорти се 
вписват в регистър, който се създава и под-
държа от всяка ОДБХ и съдържа най-малко:
1. номер и дата на издаване на растител-
ния паспорт;
2. име/наименование и адрес на притежа-
теля на растителния паспорт;
3. вид и количество на растенията и рас-
тителните продукти, за които е издаден рас-
тителният паспорт.
Раздел III
Фитосанитарен контрол при производството 
и движението на растения, растителни про-
дукти и други обекти 
Чл. 42. (1) Производството и движението 
в страната на растения, растителни продукти 
и други обекти, посочени в приложение № 4, 
част А, и приложение № 5, част А, подлежи 
на фитосанитарен контрол. 
(2) При движение в страната и на тери-
торията на Европейския съюз растенията, 
растителните продукти и другите обекти, 
изброени в приложение № 5, част А, глави 
I и II, и семената, посочени в чл. 44, ал. 3, 
т. 2, се придружават от съответен растителен 
паспорт.